
FRAUEJNLOB. 

Ein reht ist allen rehteu obe, 

daz man die vrowen immer lobe. 

ir lop sol sin ein staeter ruof, 

sit got der werlde ir lop geschuof 

ze dem süezisten ddne. 5 

si sint der vröude kröne, 

si sint ein lieht der tougen 

und ein höchzit der ougen. 

si sint ein tröst der zuoversibt 

und ein wünsch der liebisten geschihl. 10 

si sint ein ursprinc der zubt 

und aller guoten willen fluht. 

die willen die sint alle da, 

Unwillen die sint anderswä. 

si sint ein sül der frümekheite 15 

unde der ören ein geleite, 

ein spiegel der gedanke, 

ein widerstrit der wanke, 

ein herze der stete, 

ein wisheit der rate, 20 

ein süeze hoher arbeit, 

ein gezierde aller schoenheit. 

si sint voget über die schäm 

und sint der werlde höchste nam. 

si sint ein maere der jugent, 25 

si sint meister aller tugent 

und sint in doch undertan. 

daz mac man für ein wunder hau 

daz si gewaltecliche sint 

der tugende meister und ir kinl. 30 

si nement der tugende willen war; 

so begent die tugende ir willen gar. 

1 relile j. Unit- 7. der l. eio t. 15. sowd 18. waocheti 

si flegent unde gebietent. 
der geselleschefte nietent 

si beide mit einander sich. 35 

er harte ein leben, dunket mich, 
ez wäre im als ein paradis, 
den got so saelic und so wis 
gemachte in siner jugende 

daz er der vrowen tugende 40 

ze rebte erkennen künde 
und die ze wünsche funde 
und die dan als6 naeme 
als ez der starte zseme. 

wie möht der iemer werden alt? 45 

ir tugende sint so manicvalt, 
daz er ir in s6 kurzer frist, 
diu in ze lebene beiden ist, 
niht vollen ze ende möhte komen. 
daz lop wirt nimmer gar vernomen, 50 

des mau den vrowen jache, 
ob ir lügenden rehte geschxhe. 
ich sage iu wä von daz geschürt, 
ich bin so sinne riche niht 
daz ichz iemen miige bediuten. 55 

daz wirret ouch andern liuten. 
swer ir lop solde rehte sagen, 
der endorfte nimmer gedagen. 
swer aber sd wise waere 

daz er diu rehten maere 60 

von allen ir tugendeu sagte 
unde nimmer des gedagte 
und immer für sich lobte, 
man zige in daz er tobte. 

des muoz ir lobes vil geligcn, 65 

daz schedeliche wirt verewigen, 
sit diu schoene an vrowen ligcl 
diu aller scheeuheit au gesiget, 
sit man ir rede unde ir gruoz 
für alle deene nemen muoz, 70 

70. toue 

sit ir hulde unde ir friuutscbaft 

vor aller liebe habent kraft, 

sit ir varwe unde ir güete 

überblüent alle blüete, 

sit ir name ist ein geleite 75 

werltlicber frümekheite, 

sit ir Üp unde ir zuht 

den wuocher birt vor aller fruht, 

sit diu höchste ere an in stät 

da mite diu werlt umbe gät : SO 

swer si des niht geniezen 14t, 

des herze git vil swachen rät. 

hxte diu werlt niht vrouwen, 

wä solte man riter schouwen? 

wä bi würden si bekant? 85 

zwiu solte in danne guot gewaut? 

waz gxbe in danne höhen muot? 

und war zuo wasre ir name guot? 

waz solte in immer mere 

vröude, lop od Sre? 90 

si gerten höher rosse niht, 

ir Schilde würden ouch enwiht, 

in würden Schilde sam diu kleit; 

elliu werltlich werdekeit 

diu würde so ungenteme 95 

daz niemen des gezaeme 

daz niemen andern gesaihe, 

ezn wäre daz ez geschähe 

in einer taverne: 

diu würde ein leitsterne: 100 

da müesen alle die genesen, 

die mit der werlde woldcn wesen. 

DU. oder 

Aus der Wiener Handschrift nr 2705, pergamcnt, 
13 j 4 jh. fol. bl. 54 d — 55 h . 

'Stuttgart \2febr. 1848. FR. PFEIFFER. 



